For andet år i træk er karnevallet i den belgiske by Aalst kommet i fokus for de negative historier. De satiriske udklædninger får nemlig opmærksomhed uden for landets grænser.

Det er den israelske udenrigsminister, Israel Katz, som kalder arrangementet for hadefuldt. Det er efter, der igen er blevet set folk klædt ud som ortodokse jøder gående rundt med store pengesække, hvilket anses som en stereotyp fremstilling.

Sidste år valgte Unesco at fjerne karnevallet fra deres Verdenskulturarvliste på grund af samme udklædninger.

Borgerne i Aalst er dog langt fra enige i, at det skal ses som noget ondt.

- Ingen er udpeget som mål. Sidste år var der meget snak, men vi vil lave sjov med alle, siger Jielke, der er studerende, ifølge Reuters.

Borgmesteren i byen er også meget utifreds med den kritik, som Aalst modtager i forbindelse med karnevallet.